
Број: 05-511-10/2019
Датум: 10.06.2020.год.
      Одјељење за стамбено-комуналне послове и послове саобраћаја Градске управе Града Зворник, рјешавајући по захтјеву инвеститора Пекара „ЗРНО“ Каракај, за измјену рјешења-еколошке дозволе, на основу члана 4. Правилника о поступку ревизије и обнављања еколошких дозвола („Службени гласник РС“, број 28/13) и члана 250. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Мијења се Рјешење – ЕКОЛОШКА ДОЗВОЛА, број: 05-511-10/2019 од 04.04.2019.год. у свим тачкама гдје је наведен назив инвеститора ЗТР пекара „ДАН И НОЋ“ Каракај, тако да сада истo гласи на име инвеститора Пекара „ЗРНО“ Каракај.
2. У преосталом дијелу предметно рјешење остаје неизмењено.

О Б Р А З Л О Ж Е Њ Е
      Дана 08.06.2020.год. инвеститор Пекара „ЗРНО“ Каракај, обратио се Одјељењу за стамбено-комуналне послове и послове саобраћаја Градске управе Града Зворник, са захтјевом за измјену рјешења овог органа, број: 05-511-10/2019 од 04.04.2019. год којим је издата еколошка дозвола за објекат за производњу хљеба, свежих пецива и колача, која се налази у насељу Каракај бр. 72, град Зворник, на грађевинској парцели означеној као к.ч. број 6967/1 К.О. Зворник.
      Првобитно рјешење је гласило на инвеститора ЗТР пекара „ДАН И НОЋ“ Каракај, у међувремену је дошло до промјене инвеститора, промјене назива и одговорног лица, те сада рјешење гласи на Пекара „ЗРНО“ Каракај. Настале промјене су потврђене приложеном документацијом.
Уз захтјев је приложено:

1. Рјешење – обновљена еколошка дозвола, Одјељење за стамбено-комуналне послове и послове саобраћаја Градске управе Града Зворник, број: 05-511-10/2019 од 04.04.2019. год.
2. Рјешење, Одјељење за привреду и друштвене дјелатности, Градска управа Града Зворник, број: 08-350-55/20 од 25.02.2020. год.
3. Посједовни лист – извод број:749/1, Републичка управа за геодетске и имовинско-правне послове Бања Лука, ПЈ Зворник, број: 21.21-952.1-1-1221/2020 од 05.06.2020. год.

4. Уговор о закупу пословног простора, од 25.02.2020. год.

У складу са одредбама члана 4. став 3. Правилника о поступку ревизије и обнављања еколошких дозвола („Службени гласник РС“, број 28/13), у случају промјене одговорног лица, надлежни орган у року од 30 дана од пријема обавјештења врши измјену у дозволи о насталој промјени без спровођења поступка ревизије.
         Разматрајући предметни захтјев и приложену документацију, поступајући по члана 4. Правилника о поступку ревизије и обнављања еколошких дозвола („Службени гласник РС“, број 28/13) и члану 250. Закона о општем управном поступку („Службени гласник Републике Српске“, број: 13/02, 87/07, 50/10 и 66/18) одлучено је као у диспозитиву овог рјешења.

Градска административна такса је наплаћена у износу од 10,00 КМ и наплаћена је по тарифном броју 3. Одлуке о административним таксама Града Зворника („Службени гласник града Зворника“, бр. 3/16).
 Против овог рјешења допуштена је жалба Министарству за просторно уређење, грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11 и 67/13).
               Обрадила

            Сања Бјековић


Доставити :                                                                          НАЧЕЛНИК  ОДЈЕЉЕЊА
      - подносиоцу захтјева
      - еколошком инспектору                                                 Бранко Јашић,  дипл.инж.
               - а/a
               - евиденцији


